b'\n_START_ARTICLE_\nBar-le-Duc\n_START_SECTION_\nGeografija\n_START_PARAGRAPH_\nKraj le\xc5\xbei v osr\xc4\x8dju zgodovinske pokrajine Barrois, v severovzhodni Franciji. Spodnji novej\xc5\xa1i del je ume\xc5\xa1\xc4\x8den v ozki dolini ob reki Ornain. Proti severovzhodu je omejen s kanalom Marna-Ren, na jugozahodu, kjer le\xc5\xbei zgornji kraj Ville-Haute, pa z manj\xc5\xa1im re\xc4\x8dnim rokavom Canal des Usines.\n_START_SECTION_\nZgodovina\n_START_PARAGRAPH_\nBar-le-Duc je bil verjetno ustanovljen \xc5\xbee v predrimskem obdobju. V zgodnjem srednjem veku je bil del vojvodstva Zgornje Lorene, v 10. stoletju pa je kraj postal pomemben kot sede\xc5\xbe grofije, kasneje Barskega vojvodstva, province Barrois.'